**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 8917/5305/ .06.2019

**PROIECT**  **DECIZIA ETAPEI DE ÎNCADRARE**

**Nr. din 20.06.2019**

Ca urmare a solicitării de emitere a acordului de mediu adresate de **MUNICIPIUL TARGOVISTE,** cu sediul în municipiul Târgoviște, str.Revoluției,nr.1-3, județul Dâmbovița, înregistrată la Agenția pentru Protecția Mediului (APM) Dâmbovița cu nr. 8917 din 05.06.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 13.06.2019 că proiectul ***”Desființare corp C10, corp C12,corp C13, corp C15 șiturn TV- STADIONUL MUNICIPAL EUGEN POPESCU ,”*** propus a fi amplasat în municipiul Târgoviște,str.Justiției, nr.3,***”*** județul Dâmbovița **nu se supune evaluării impactului asupra mediului**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. **2 pct. 13, lit. a;**

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

Terenul studiat apartine Municipiului Targoviste, se afla in Municipiul Targoviste, Strada Justitiei, Nr. 3 si este identificat prin numar cadastral 84769 apartinand UAT Targoviste.

Terenul are suprafata masurata de 34.434 mp, suprafata din acte de 37.273mp iar in prezent pe acesta functioneaza Stadionul Municipal “Eugen Popescu” avand o capacitate de 6.500 locuri. Stadionul a fost finalizat intre anii 1980-1982.

Amplasamentul prezinta urmatoarele vecinatati:

* Nord: Proprietate particulara, pe lungimea de 38.61m;

Mun. Targoviste – Nr. Cad. 10323, pe lungimea de 69.59m;

Mun. Targoviste – Nr. Cad. 10317, pe lungimea de 33.53m;

* Vest: Mun. Targoviste, Aleea Coconilor, Nr. Cad. 84734, pe o lungime de

41.85m;

Mun. Targoviste, Aleea Coconilor, Nr. Cad. 83928, 83858, pe o lungime de 117.46m;

* Est: Mun. Targoviste – Str. Nicolae Dobrin, Nr. Cad. 83882, pe o lungimea

de 74.79m;

Grindeanu Lucian, Nr. Cad. 7923, pe o lungime de 42.24m;

Muzeul Scriitorilor Damboviteni, Nr. Cad. 75536, pe o lungime de 78,38m;

Casa Armatei, Nr. Cad. 83105, 83106, pe o lungime de 49.21m;

* Sud: Mun. Targoviste – Str. Justitiei, nr. Cad. 83119, 83825, pe o lungime de

94.85m;

Parchetul Jud. Dambovita, Nr. Cad. 5323, pe o lungime de 39.23m;

Nr. Cad. 84637pe o lungime de 25.28m.

Accesul auto și pietonal în incinta amplasamentului se realizează din căi de acces asfaltate, cu câte o bandă pe fiecare sens de mers, anume - Strada Justiției și Aleea Coconilor (lățime 7m), sau un drum de importanță redusă (lățime 5m), neasfaltat, strada Nicolae Dobrin.

Accesul din aleea Coconilor către Calea Domnească nu este posibil decât cu autoturisme din cauza restricției de gabarit reprezentată de porta „Dealu Vanatorilor” De aceea, utilajele pot intra în amplasament din strada Nicolae Dobrin sau din strada Gimnaziului și drumul de legătură până la Aleea Coconilor, intersecție aflată la Nord de Stadion, la cca. 400m.

Accesul auto și pietonal în interiorul imobilului se realizează pe drumuri betonate cu lățimi de 5-7m.

**Bilant teritorial:**

* **Suprafata terenului: St=34.434mp;**
* **Suprafețe construite existente: Sc=** **7.049mp;**
* **Suprafețe construite desfasurate existente: Sc=** **7.087mp;**
* **Suprafețe construite (dupa desfiintare): Sc=** **3.591mp;**
* **Suprafețe construite desfasurate existente: Sc=** **3.591mp;**
* **Indicatori urbanistici existenti:**
* POT existent = Sc/St x 100 = 7,087/34,434 x 100 = 20.47%;
* CUT existent = Scd/St = 7,087/34,434 = 0.21;
* **Indicatori urbanistici propusi (dupa desfiintare):**
* POT propus = Sc/St x 100 = 3,591/34,434 x 100 = 10.43%;
* CUT propus = Scd/St = 3,591/34,434 = 0.10.

Stadionul este construit partial pe un taluz de pamant si partil are structura realizata din elemente prefabricate din beton armat. Infrastructura structurilor din beton armat este realizata din fundatii izolate sub stalpi si sunt realizate din beton armat. Stadionul nu este acoperit.

Sub tribuna 2 este amenajat un imobil cu regim de inaltime parter, care are structura de rezistenta din zidarie portanta confinata cu stalpisori si centuri din beton armat. Fundatiile sunt de tipul fundatiilor continue sub zidarie, din beton armat. Pereţii exteriori sunt din zidarie cu grosime de varibila. Planseul peste parter este realizat din beton armat. Acoperisul este de tip sarpanta din lemn cu invelitoare din tabla zincata. Pardoselile sunt realizate din gresie. Tâmplăria exterioară din PVC alb cu geam termopan si tâmplăria interioară este din PVC alb.

Turnul TV are structura metalica si este amplasat pe o fundatie din beton armat.

Ca urmare a identificarii unor deficiente la structura de rezistenta, incepand cu anul 2011 s-a interzis accesul publicului la tribuna a 2-a si peluze. Expertiza tehnica a stadionului Municipal “Eugen Popescu” din Targoviste mentioneaza urmatoarele deficiente:

- Pe zona unde nu exista structura din beton armat, gradenele sprijina direct pe pamant;

- Gradenele sunt realizate din fasii din beton armat, iar deasupra a fost aplicat un strat de uzura din zgura. Acestea inca de la faza de executie au avut probleme in sensul ca prezinta segregari foarte mari, fapt ce a dus la coroziunea armaturilor si in unele locuri “dizolvarea betonului”;

- Stalpii sunt prefabricate, realizati din beton armat si prezinta degradari accentuate in sensul ca pe zone extinse stratul de acoperire cu beton al armaturilor a fost expluzat, iar armaturile astfel expuse s-au corodat pana la disparitie. Acelasi lucru s-a intamplat si cu o parte din grinzile prefabricate. In anumite zone, betonul de la baza stalpilor a fost expulzat, semn ca incarcarile suferite au fost peste cele admisibile.

Clădirile au o vechime mare și nu au suferit intervenții sau modernizări capitale în acest interval de timp.

Construcțiile nu corespund exigențelor actualelor norme de proiectare privind structura de rezistenta, conformarea seismica a acestora nu corespunde din punct de vedere al confortului și nu poseda elemente patrimoniale spre a fi păstrate.

Conform raportului de expertiză, lucrările de execuție necesare pentru demolare nu vor afecta sau influența rezistența și stabilitatea construcțiilor învecinate.

b) ***cumularea cu alte proiecte*** - nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de realizare a proiectului vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite;

***2. Localizarea proiectelor***

2.1. utilizarea existentă a terenului: terenul este situat în intravilanul municipiul Târgoviște, conform Certificatului de urbanism nr.498 din 29.05.2019;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

II. Proiectul propus nu intra sub incidenţa art. 28 din O.U.G. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările si completările ulterioare, amplasamentul propus nu se află în/sau vecinătatea unei arii naturale protejate sau alte habitate sensibile.

III. Proiectul nu intră sub incidența art. 48 și 54 din Legea Apelor nr. 107/1996, cu modificările și completările ulterioare.

***Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism*** ***nr.498 din 29.05.2019.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor şi a deşeurilor rezultate se va face în zone special amenajate fără să afecteze circulaţia în zonă;
* deșeurile din demolări vor fi predate către firme autorizate în vederea valorificării și eliminării acestora;
* utilajele folosite se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

**Protecţia aerului**

* materialele de construcţie se vor depozita în locuri închise şi ferite de acţiunea vântului, pentru evitarea dispersiei particulelor de praf, ciment, var etc.;
* materialele de construcţie pulverulente se vor manipula în aşa fel încât să se reducă la minim nivelul de particule ce pot fi antrenate de curenţii atmosferici;
* emisiile de poluanţi rezultaţi de la vehiculele rutiere trebuie să se încadreze în normele tehnice privind siguranţa circulaţiei rutiere şi protecţiei mediului, verificaţi prin inspecţia tehnică periodică; cantităţile anuale de poluanţi emişi din activitatea de transport se calculează folosind metodologia specifică;
* concentraţiile noxelor emise de la motoarele termice care funcţionează pe motorină nu vor depăşi limitele maxime admise de H.G. 743/2002;
* în perioadele secetoase şi ori de câte ori este nevoie se vor umecta căile de acces pentru evitarea poluării cu praf;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei proiectului nivelul de zgomot echivalent se va încadra în limitele SR 10009/2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;

**Protecţia solului**

* mijloacele de transport vor fi asigurate astfel încât să nu existe pierderi de material sau deşeuri în timpul transportului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţie mediului;
* se vor amenaja spaţii amenajate corepunzător pentru depozitarea materialelor de construcţie şi pentru depozitarea temporară a deşeurilor generate;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, Legii nr. 211/2011 privind regimul deşeurilor, cu modificările și completărilor ulterioare;***

- deşeurile reciclabile rezultate în urma lucrărilor de demolare se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

-deșeurile nereciclabile rezultate în urma sortării vor fi predate către firme autorizate în vederea eliminării acestora.

- deşeurile menajere se vor colecta în europubelă şi se vor preda către firme specializate;

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Mircea NISTOR**

**Şef Serviciu A.A.A., Întocmit ,**

**Maria Morcoaşe consilier AAA Adriana Predescu**

**Șef Serviciu C.F.M., consilier CFM Coman Raluca**

**Elena Ivașcu**